Pabellon+Criollo+fra+Venezuela

=Pabellon Criollo fra Venezuela= Venezuelas matkultur er sterkt påvirket av den vestlige verden. Mye av maten som serveres vil være amerikansk inspirert. Mat består hovedsakelig av pannekaker, kylling, svinekjøtt, biff, supper og stuinger. Man kan imidlertid fremdeles finne originale retter, som for eksempel nasjonalretten pabellón criollo med oksekjøtt, bønner og ris, parillada som er en orgie av velsmakende kjøtt eller empanadas, en lefse med kjøtt, ost, bønner og haikjøtt.

Ingredienser

 * **700 g** benfri bog av storfe (grytekjøtt)
 * **5 ss** virgin olivenolje
 * **2 stk.** gulrot, hakket
 * **2 stilk** stilkselleri (stangselleri), hakket
 * **2 stk.** løk, hakket
 * **1 ts** salt
 * **½ ts** pepper
 * **1 stk.** laurbærblad
 * **1 l** vann
 * **2 stk.** rød paprika, hakket
 * **4 båt** hvitløk, hakket
 * **1 glass** hakket soltørkede tomater

Slik gjør du:
1. Varm opp 3 ss av olivenoljen i en stor kjele og ha i gulrot, selleri og 1 løk. La det steke i noen minutter under omrøring til de har blitt myke. Ha i kjøttet og krydre med salt og pepper.

2. Hell over vannet (akkurat nok til å dekke kjøttet), ha i laurbærbladet og la det koke opp.

3. Senk temperaturen, legg på et lokk og la det trekke til kjøttet er mørt, ca. 1,5-2 timer.

4. Ta ut kjøttet, sil kraften og sett det til side.

5. Ha i 2 nye ss med olivenolje i kjelen og ha i paprika, hvitløk, soltørkede tomater og resten av løken. Stek det på middels varme til grønnsakene er myke.

6. Skjær kjøttet i strimler og ha det over i kjelen. Hell over litt av kraften.

Serveres med bønner og ris med hakket koriander.

PSST: Det er også vanlig å servere stekte grønne bananer med ost på toppen ved siden av til denne retten.